188 



der udtrækkes et harpiksagtigt, rødt Stof, som findes i en Kirtel 

 i Spidsen af Støvdragerne (Fig. 4). Stænglerne er forsynede med 

 fremspringende Kanter, 2 hos Prikbladet Perikon (Fig. 2) og 4 

 hos Firekantet Perikon (Fig. 6). 



Tav. 230. A. Prikbladet Perikon {H. perforatum). Fig. 1. Øvre Del af 

 en blomstrende Stængel. Fig. 2. Tværsnit af Stænglen (Vi). Pig. 3. En Bladspids, 

 set op mod Lyset, saaledes at Prikkerne (Kirtlerne) skinner igennem (forstørret). 

 Fig. 4. Støvdrager (^Vi). B. Firekantet Perikon (H. maculatum). Fig. 5. Øvre 

 Del af en blomstrende Stængel. Fig. 6. Tværsnit af Stænglen (^/i). 



231. Smuk Perikon, Hyperiaim pulchrum L. 



Smuk Perikon fortjener sit Navn med Rette ; den elegante, 

 ranke Plante, som blomstrer i Juli, pynter svært paa de oftest 

 lyngbevoksede Bakkeskrænter, hvor den vokser. Den ligner de an- 

 dre Arter, men er spinklere og har trind Stængel ; Bladene er lidt 

 læderagtige og blaagrønne og antager med Alderen prægtige røde 

 Farvetoner; de har ikke de gennemskinnende „Prikker". 



Den hører til de saakaldte atlantiske Planter. Dermed me- 

 nes Planter, som hører hjemme i Kystegnene langs Europas Vest- 

 kyst; saadanne Planter er f. Ex. Mose- Troldurt (Nr. 123, A.), 

 den smukke Fingerbøl (Digitalis xmrpurea L.^, Storblomstret 

 Kodriver (S. 106), Klokkelyng (Nr. 146), Vedbendbladet 

 Vandranunkel (Nr. 167, B), Benhr æk (Narthecium ossifragum), 

 Stor Frytle (Liizula silvatica), Kambregne (Blechnum spicant) 

 og mange andre. De kaldes ogsaa undertiden Ilex-planter, 

 fordi en af de mest karakteristiske af dem er Kristtorn (llex 

 aquifolium). Det er Planter, som trives i et Kystklima med mild 

 Vinter og fugtig Sommer. I Norden findes de derfor især langs 

 Norges Vestkyst, i Jylland og paa Færøerne, og saaledes er det 

 ogsaa Tilfældet med Smuk Perikon, som træffes ret hyppigt paa 

 jyske Hedebakker, i Krat eller Udkanterne af Skove. 



Tav. 231. Blomstrende Plante. 



